Document ID: /roh_data/filtered/fineweb-2-filterrobots_roh.jsonl.gz/31107

Localitats nouvas per la pratcha d’oculist
In venderdi ha surtut la pratcha d’oculist Aivla Vista cun Paolo Bernasconi las localitats nouvas i’l stabilimaint dal Bogn Engiadina a Scuol (BES). Fin uossa d’eira la pratcha da chasa i’l Ospidal da Scuol.
Il directer dal BES Claudio Duschletta ha surdat a l’oculist Paolo Bernasconi las nouvas localitats pella pratcha
i’l Bogn Engiadina Scuol (fotografia: Benedict Stecher).
«Nus eschan fingià daspö bundant ündesch ons cun nossa pratcha d’oculist preschaints a l’Ospidal da Scuol. Al principi d’eirna a Scuol üna jada al mais e plü tard üna jada l’eivna, e quai ...